Ses nuwe voertuie by Ford-handelaar gesteel | Maroela Media
Ramaphosa verwelkom uitpraak teen taksbaas Tom Moyane
Ses nuwe voertuie by Ford-handelaar gesteel
Foto: AP Photo/Alan Diaz.
Die polisie in Phalaborwa in Limpopo is op soek na ŉ groep verdagtes nadat ses nuwe voertuie Saterdag in die vroeë oggendure by ŉ Ford-motorhandelaar op dié dorp gesteel is.
Lt.kol. Robert Netshiunda, woordvoerder van die polisie, sê die onbekende aantal verdagtes het gedwonge toegang tot die gebou verkry, die sleutels van die motors uit ŉ kantoor gesteel en toe met die voertuie gevlug.
Volgens Netshiunda is ŉ wit Ford Ranger WildTrak 3.2 D/C 4X4, ŉ silwer Ford Ranger WildTrak 4X2 D/C, ŉ wit Ford Everest 4X2 XLT, ŉ goue Ford Ranger 2.2 enkelkajuit, ŉ goue Ford Ranger 2.2 XL D/C 4X4 en ŉ wit Ford Everest 4X4 LTD in die voorval gesteel.
“Die voertuie is laas by ŉ vulstasie in Namakgale op die R71 gesien toe die verdagtes brandstof ingegooi het,” sê Netshiunda.
Handskoene wat glo ten tyde van die rooftog deur die verdagtes gebruik is, is op die toneel gevind.
Enigeen met meer inligting oor die voorval word aangemoedig om die misdaadnoodlyn te skakel by 08600 10111.
NVG gaan ook teen Abrahams-uitspraak appelleer
Almal van ons sal moet nuut dink oor sekuriteit.
Parameter sisteem buite gebou en alarm binne. Gewapende reaksie eenheid as deel van die sisteem. Anders gaan jul eenvoudig verloor. Dis georganiseerde groepe.
Bazonlan · 1 jaar gelede
Jy bedoel seker perimeter.
Parameter is iets heeltemal anders.
Ooglopend ñ ” inside job “! Teen hierdie tyd is die voertuie oor die grens, hulle kan maar begin met leunverklikkertoetse by die handelaar en dit van daaraf vat!
Leon · 1 jaar gelede
Stem 100% saam met jou.Dit het so 2 maande terug ook by Ford Barberton gebeur.
Lynne · 1 jaar gelede
Dis duidelik dat Ford handelaars niks geleer het uit die Baberton diefstal nie.En ja dit is beslis ‘n ”inside job”.Almal het mos selfone met kameras waarmee als afgeneem kan word.Die polisie kan begin deur almal se selfone te vat en deur tegaan.
Hulle sal nie ver kom nie onthou hulle ry met ford nie Toyota nie🤣🤣
Die SAP kan die olie spoor volg….
Karel · 1 jaar gelede
Dan wil sekere partye voorgee dat SA ‘n beskaafde land is 🙈🙈🙈
Meneer · 1 jaar gelede
Dit was slim mense gewees, want klink my dis net die Kuga’s wat agter moes bly.
Kiewiet · 1 jaar gelede
Jys verkeerd Gerrit as dit Toyotas was sou hulle nie verder as die eerste draai gekom het nie , dan het hulle op hul dakke gele. Dis hoekom hulle Toyotas weduwee bakkies noem.
Hannelize · 1 jaar gelede
Dink dit is ‘n inside job.
Wil ook net noem ons plaaslike koerant het berig dat 5 uit 6 van die voertuie gevind is in Musina.
Anna-Marie Labuschagne · 1 jaar gelede
Onthou julle nog die goeie ou jare toe die motors nog snags op vertoon was en veilig was? Ek onthou ons kinders moes snags maar saamgepiekel het terwyl die manne om die karre geloop het bekyk en bevoel en bespreek het. Die goeie ou jare.
Tessa · 1 jaar gelede
Ek onthou Anna~Marie! Dieselfde met juweliersware & ringe wat in die winkelvensters in die Malls uitgestal was! Dit was inderdaad baie goeie jare!
En soos gewoonlik is die alewige spel checkers ook hier.
Jammer dit was nie kuga’s nie.